Janne Virkkunen

Janne Virkkunen (s. 8. joulukuuta 1948 Helsinki) on suomalainen toimittaja, joka toimi Helsingin Sanomien vastaavana päätoimittajana vuosina 1991–2010.Kai Ekholm: Janne Virkkunen Tiellä sananvapauteen -sivusto. Viitattu 5.3.2021.

Ura
Virkkunen kirjoitti ylioppilaaksi 1967 ja valmistui Sanoma oy:n toimittajakoulusta 1972. Hän aloitti toimittajanuransa Helsingin Sanomien kotimaanosastossa 1972 ja siirtyi politiikantoimitukseen 1973. Varaesimiehenä Virkkunen työskenteli 1977–1984, toimituspäällikkönä 1985–1989, päätoimittajana 1989–1990 ja sitten pitkään lehden vastaavana päätoimittajana.

1980-luvun alussa Virkkunen oli mukana kirjoittamassa poliittista paljastuskirjaa Tamminiemen pesänjakajat (1981). Osallistumisesta kirjan kirjoittamiseen hän sai Helsingin Sanomien silloiselta päätoimittajalta Heikki Tikkaselta vakavan varoituksen. Virkkunen toimi Helsingin Sanomien päätoimittajana vuodesta 1991 huhtikuuhun 2010, jolloin hänet korvasi vastaavana päätoimittajana Mikael Pentikäinen. Virkkunen jäi eläkkeelle Helsingin Sanomista saman vuoden lopussa.

Janne Virkkunen sai vuonna 2010 Suomen Kuvalehden tunnustuspalkinnon ”pitkäaikaisesta ja tinkimättömästä sananvapauden puolustamisesta”.

Virkkunen on toiminut Poliittiset toimittajat ry:n puheenjohtajana vuosina 1981–1983, Kansainvälisen lehdistöinstituutin (IPI) puheenjohtajana vuosina 2008–2010 ja Historioitsijat ilman rajoja ry:n hallituksen varapuheenjohtajana vuodesta 2016.

Perhe
Virkkunen on Jean Sibeliuksen tyttären Ruth Snellmanin ja näyttelijä Jussi Snellmanin pojan Erkki Virkkusen poika.Virkkunen 2013, s. 9. Kansan Uutisten päätoimittaja Jussi Virkkunen on Janne Virkkusen poika.Vesa Sirén: Kansan Uutisten johtoon valittu Jussi Virkkunen on jo toisen polven päätoimittaja – kaikki muuttui kuuden vuoden takaisesta ”nolla­sopimuksesta” Helsingin Sanomat 2.3.2021. Viitattu 5.3.2021.

 Teokset 


 Lähteet 

 Kirjallisuutta 

 Aiheesta muualla 

 Yle: Virkkunen muistelee päätoimittajana antamiaan potkuja

Luokka:Helsingin Sanomien toimittajat
Luokka:Suomalaiset päätoimittajat
Luokka:Vuonna 1948 syntyneet
Luokka:Elävät henkilöt
Luokka:Suomalaiset politiikantoimittajat